KOMISSION ASETUS (ETY) N:o 3718/90, annettu 19 päivänä joulukuuta 1990, asetuksen (ETY) N:o 1796/81 soveltamista koskevista yksityiskohtaisista säännöistä kolmansista maista peräisin olevien viljeltyjen säilöttyjen herkkusienien tuonnin osalta annetun asetuksen (ETY) N:o 1707/90 muuttamisesta



Virallinen lehti nro L 358 , 21/12/1990 s. 0051 - 0052

Suomenk. erityispainos Alue 3 Nide 36 s. 0013

Ruotsink. erityispainos Alue 3 Nide 36 s. 0013



KOMISSION ASETUS (ETY) N:o 3718/90, annettu 19 päivänä joulukuuta 1990, asetuksen (ETY) N:o 1796/81 soveltamista koskevista yksityiskohtaisista säännöistä kolmansista maista peräisin olevien viljeltyjen säilöttyjen herkkusienien tuonnin osalta annetun asetuksen (ETY) N:o 1707/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2201/90(2), ja erityisesti sen 14 artiklan 3 kohdan ja 15 artiklan 4 kohdan, ottaa huomioon säilöttyjen viljeltyjen sienien tuontiin sovellettavista toimenpiteistä 30 päivänä kesäkuuta 1981 annetun neuvoston asetuksen (ETY) N:o 1796/81(3), ja erityisesti sen 6 artiklan, sekä katsoo, että komission asetuksessa (ETY) N:o 1707/90(4) säädetään tuontitodistusten antamisesta jokaiselle toimijalle, joka esittää hakemuksen hedelmä- ja vihannesjalostealan tuotteiden tuontilupien ja ennakkovahvistustodistusten soveltamista koskevista erityisistä yksityiskohtaisista säännöistä 1 päivänä elokuuta 1989 annetun komission asetuksen (ETY) N:o 2405/89(5), sellaisena kuin se on muutettuna asetuksella (ETY) N:o 619/90(6), säännösten mukaisesti, ja asetuksen (ETY) N:o 1707/90 erityisten säännösten mukaisesti, vuoden 1990 kuuden viimeisen kuukauden aikana saadut kokemukset osoittavat, että nämä säännökset eivät riitä estämään todistushakemuksia, jotka käsittävät tuojien todellisia tarpeita huomattavasti suurempia määriä; tämä haittaa järjestelmän moitteetonta hallintoa; kokonaan käytettävissä olevan määrän hyvän käytön takaamiseksi on tarpeen säätää täydentäviä säännöksiä tuontitodistusten antamisesta; olisi myös varattava merkittävä osa kokonaan käytettävissä olevasta määrästä toimijoille, jotka aikaisemmin ovat tuoneet säilöttyjä viljeltyjä sieniä, kolmen viime vuoden aikana tuotujen määrien perusteella; näiden säännösten olisi kuitenkin taattava uusille tuojille osuus kokonaismäärästä, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1707/90 5 artikla seuraavasti: "5 artikla 1 Asetuksen (ETY) N:o 2405/89 säännöksiä sovelletaan, jollei tämän asetuksen erityisistä säännöksistä muuta johdu. 2 Poiketen siitä, mitä asetuksen (ETY) N:o 2405/89 2 artiklan 1 kohdassa säädetään, tuontitodistusten voimassaoloaika 1 artiklassa tarkoitettujen tuotteiden osalta ei voi jatkua kyseisen vuoden joulukuun 31 päivän jälkeen. 3 Asetuksen (ETY) N:o 2405/89 5 artiklan 2 kohtaa ei sovelleta. 4 Edellä 1 artiklassa tarkoitetusta kokonaismäärästä jaetaan: a) 29 550 tonnia toimijoille, jotka ovat saaneet tuontitodistuksen samalle tuotteelle asetuksen (ETY) N:o 1796/81 mukaisesti kolmen edeltäneen kalenterivuoden aikana; b) 5 200 tonnia toimijoille, jotka eivät täytä a alakohdan edellytyksiä. Silloin kun a tai b alakohdassa tarkoitettu määrä ei kuitenkaan ole hakemusten kohteena tai on sitä vain osittain, käytettävissä oleva määrä jaetaan muiden toimijaryhmien jättämien hakemusten kesken. Tämä jakaminen tehdään viimeistään kuluvan vuoden lokakuun 31 päivänä. 5 a) Mikään 4 kohdan a alakohdassa tarkoitetun toimijan esittämä todistushakemus ei voi käsittää puolivuotiskauden aikana määrää, joka on suurempi kuin 60 prosenttia saman toimijan todistushakemuksen kohteena kolmena edeltäneenä kalenterivuonna olleiden tuotteiden vuosittaisen määrän keskiarvosta. b) Mikään 4 kohdan b alakohdassa tarkoitetun toimijan jättämä todistushakemus ei voi käsittää puolivuotiskauden aikana määrää, joka on suurempi kuin 10 prosenttia kyseisen kohdan mukaan käytettävissä olevasta määrästä. 6 Jäsenvaltioiden on ilmoitettava komissiolle todistushakemusten kohteena olevista määristä komission asetuksen (ETY) N:o 2405/89 13 artiklan 3 kohdan säännösten mukaisesti, ja eriteltävä haetut määrät 4 kohdan a ja b alakohdan mukaisesti. 7 Jos määrät, joille todistuksia on haettu ovat suuremmat kuin käytettävissä olevat määrät toimittajamaan osalta, komissio ilmoittaa siitä jäsenvaltioille ja siirtää ylittävät määrät 3 artiklan 2 kohdassa mainittuun varastoon. 8 Jos haetut määrät ovat suuremmat kuin jäljellä olevat käytettävissä olevat määrät, komissio vahvistaa hakemuksiin sovellettavan yhtenäisen alennusprosentin. 9 Tuontitodistukset annetaan hakemuksen jättöpäivää seuraavana viidentenä työpäivänä, ellei tällä välin oteta käyttöön erityistoimenpiteitä." 2 artikla Tämä asetus tulee voimaan 1 päivänä tammikuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 201, 31.7.1990, s. 1 (3) EYVL N:o L 183, 4.7.1981, s. 1 (4) EYVL N:o L 158, 23.6.1990, s. 34 (5) EYVL N:o L 227, 4.8.1989, s. 34 (6) EYVL N:o L 67, 15.3.1990, s. 31